คือเมื่ออาทิตย์ที่แล้ว ผมมีแผลที่ในอวัยวะเพศชาย เป็นรอยแดงๆ จ้ำๆ หลายๆ จุด แต่ก็ได้กินยา จนรอยแดง จางจะหายแล้วครับ แต่มันอยู่ที่ว่า เหมือนมันจะมีเลือด ซึมออกมาน้อยๆ นอนกลางคืนตื่นมา มาดูกางเกง ตรงเป้าก็มีเหมือนคราบเลือด อยู่ อยากรู้ว่ามันเกิดจากสาเหตุอะไรครับ ขอบครับ
สวัสดีค่ะ อาการที่อวัยวะเพศชายเป็นรอยแดงๆช้ำๆหลายจุดดังกล่าวมานั้น อาจจะเกิดจาก รอยช้ำจากการกระทบกระแทก การกินยาที่ยับยั้งการแข็งตัวของเลือด ภาวะแพ้ยาบางชนิดอาจมีจ้ำแดงที่อวัยวะเพศ หรือเป็นแผลถลอกจากการไปเสียดสี การติดโรคติดต่อทางเพศสัมพันธ์ในเบื้องต้นระวังการกระทบกระแทก ถ้ามีเลือดซึมออกมา ให้ใช้ผ้าสะอาดซับเบาๆได้ งดการมีเพศสัมพันธ์ไปก่อน แนะนำว่าถ้ามีเลือดไหลออกมาไม่ทราบสาเหตุดังกล่าวมา มีรอยแดงจ้ำชัดเจน ปัสสาวะแล้วแสบขัดร่วมด้วย อาจเป็นการอักเสบหรือติดเชื้อไม่ว่าจะเป็นที่ท่อปัสสาวะหรือตรงเยื่อบุอวัยวะเพศภายนอกที่ควรไปพบแพทย์เพื่อตรวจเพิ่มเติม